Да. Продуктите за лечение на косопад могат да причинят редица странични ефекти като депресия, потискане на либидото, еректилна дисфункция, главоболие и сърбеж. Повечето мъже отчитат, че не се сблъскват с описаните странични реакции, а малцината, при които това се наблюдава - реакциите обикновено отшумяват след спиране на лекарството. Но невинаги е така. Ако забележите промяна в настроението си или започнете да мислите за самоубийство, спрете приема на лекарството и веднага потърсете лекарска помощ.
При някои мъже, приемали Пропеция (Propecia) или Финастерид (Finasteride) продължително време, се наблюдава стерилност, затова ако имате притеснения ни уведомете и ще обсъдим темата с вас.
Винаги трябва да четете листовката на съответния продукт за лечение, преди да започнете да го използвате, както и да се свържете с нашия предписващ лекар при появата на странични ефекти. Той може да ви посъветва да опитате друг продукт за лечение на алопеция.